Title: Moelven FDV Grunnet kledning.pdf
Produktet inneholder ingen kjente helsefarlige eller allergifremkallende stoffer.2. ANVISNINGER FOR DRIFT OG VEDLIKEHOLDRengjøring og rengjøringsmetoder Utvendig kledning bør rengjøres minimum hvert annet år. Dette for å fjerne støv og skitt som fester seg til kledningen og gjør at soppsporer lettere fester seg til veggen. Kledningen vedlikeholdes ved å vaske med f.eks. PINGO HUSVASK eller - hvis svært skitne flater - PINGO KRAFTVASK. Etter påføring av vaskemiddel bør veggen vaskes med børste og senere spyles med hageslange eller høytrykksspyler. Begynn nedenfra og oppover. NB! Lavt trykk på høytrykksspyleren er viktig for ikke å skade trefibrene i kledningen. Les bruksanvisningen på vaskemiddelet nøye.Ettersyn/kontroll Tre er et levende materiale og må ha periodisk ettersyn og kontroll. Faren for råtedannelse er størst nederst på veggen. En syl kan stikkes inn i treverket på ulike steder for å sjekke om det er områder med råtten ved.